ประธานสภาสหรัฐฯ จวก “ทรัมป์” ถอนตัว “อนามัยโลก” ไร้สติอย่างแท้จริง!
"แนนซี เพโลซี" ประธานสภาสหรัฐฯ จวก "ทรัมป์" ถอนตัว "อนามัยโลก" เป็นการกระทำที่ไร้สติอย่างแท้จริง!
"แนนซี เพโลซี" ประธานสภาสหรัฐฯ จวก "ทรัมป์" ถอนตัว "อนามัยโลก" เป็นการกระทำที่ไร้สติอย่างแท้จริง!
9 ก.ค. 2563

แนนซี เพโลซี ประธานสภาผู้แทนราษฎรของสหรัฐฯ ระบุผ่านทวิตเตอร์ส่วนตัวถึงกรณีที่ โดนัลด์ ทรัมป์ ประธานาธิบดีสหรัฐฯ ถอนตัวจากองค์การอนามัยโลก (WHO) อย่างเป็นทางการว่าเป็น “การกระทำที่ไร้สติอย่างแท้จริง”

สำนักข่าวซินหัว รายงานว่า เมื่อวันพุธที่ 8 ก.ค.ที่ผ่านมา เพโลซี เผยว่า การตัดสินใจของทรัมป์ มีขึ้นในยามที่ “องค์การฯ กำลังผนึกกำลังทั่วโลกในการต่อสู้กับโรคโควิด-19” พร้อมเสริมว่า “ทรัมป์กำลังบ่อนทำลายความพยายามระหว่างประเทศในการเอาชนะไวรัส ซึ่งมาพร้อมกับความเสี่ยงของผู้คนหลายล้านชีวิต”
ขณะที่เว็บไซต์ขององค์การอนามัยโลกรายงานว่าสหรัฐฯ จะสิ้นสุดสถานภาพสมาชิกขององค์การในวันที่ 6 ก.ค. 2021 และปัจจุบันสหรัฐฯ ยังค้างชำระเงินบริจาคสมทบแก่องค์การมากกว่า 200 ล้านดอลลาร์สหรัฐ (ประมาณ 6.23 พันล้านบาท)
ทั้งนี้ เมื่อวันอังคาร (7 ก.ค.) สเตฟาน ดูจาร์ริก โฆษกของอันโตนิอู กูแตร์เรช เลขาธิการสหประชาชาติ (UN) ระบุในแถลงการณ์ว่าเลขาธิการกำลังอยู่ระหว่างการตรวจสอบกับองค์การอนามัยโลกว่าสหรัฐฯ ได้ปฏิบัติตามเงื่อนไขการถอนตัวอย่างครบถ้วนหรือไม่